Woordsoorte: Tel jou woorde met telwoordeArgieffoto (Foto: Free-Photos/Pixabay) Hierdie aflewering in ons woordsoorte-blogreeks handel oor telwoorde. Die inligting wat in hierdie blog vervat word, is gebaseer op die inligting wat in die Afrikaanse skoolgrammatika (ASG) gepubliseer is. ASG is deel van die aanbod in Taalonderrigportaal, ŉ ruimte op ons webblad waar onderwysers, leerders, tutors en ouers gratis betroubare en geverifieerde inligting oor Afrikaans se grammatika kan bekom. Telwoorde lyk op die oog af na een van daardie “maklike” woordsoorte – dis mos maklik om te bepaal wanneer ŉ woord ŉ hoeveelheid aandui – maar elke nou en dan is daar tog ŉ vangplek wat ŉ mens kan verwar, daarom help behoorlike inligting oor die woordsoort en sy kenmerke. Die definisie van ŉ telwoord in ASG lui soos volg: ŉ Telwoord is ŉ woord wat ŉ kwantiteit (hetsy bepaald of onbepaald), ŉ plek in ŉ reeks (hetsy bepaald of onbepaald) of ŉ breuk van ŉ geheel aandui. Watter soorte telwoorde kry ons in Afrikaans? Die definisie hier bo gee ons eintlik al klaar die antwoord. In Afrikaans is daar drie soorte telwoorde: Elke soort telwoord het boonop die vermoë om na ŉ bepaalde of onbepaalde (gespesifiseerde of ongespesifiseerde) getal te verwys. Die voorbeelde hier onder illustreer hoe die verskillende telwoorde in ŉ sin optree: Watter kenmerke van telwoorde kan my help om hulle in sinne te herken? Baie van die reëls in die AWS verwys na woorde se woordsoort, en as ŉ mens dit nie kan herken nie, verstaan ŉ mens ook nie hoe die reël werk nie. As ŉ mens telwoorde kan herken, kan ŉ mens reëls soos die volgende korrek toepas: As jy nog inligting oor telwoorde benodig, kyk gerus in Taalonderrigportaal, of skakel met ons by [email protected]. Ek en kollega dr Stefan van Zyl help graag. VivA-groete Sophia